सर्जिकल स्ट्राइक की बरसी पर मेजर ने किए कई खुलासे
सर्जिकल स्ट्राइक में उरी हमले में नुकसान झेलने वाली यूनिटों के सैनिकों के इस्तेमाल का निर्णय किया गया था।
पिछले साल सितंबर में सर्जिकल स्ट्राइक हमले को पूरा एक साल होने जा रहा है। इसको लेकर एक मेजर ने किताब भी जारी की है। किताब का नाम इंडियाज मोस्ट फीयरलेस: ट्रू स्टोरीज ऑफ मॉडर्न मिलिट्री हीरोज रखा गया है।
इस किताब को लिखने वाले मेजर माइक टैंगो हैं। किताब में मेजर ने लिखा है कि सर्जिकल स्ट्राइक हमला बहुत ठीक तरीके से और तेजी के साथ किया गया था, लेकिन वापसी सबसे मुश्किल काम था और दुश्मन सैनिकों की गोली कानों के पास से निकल रही थी।
किताब में कहा गया है, टीम लीडर के रूप में मेजर टैंगो ने सहायक भूमिका के लिए खुद से सभी अधिकारियों और कर्मियों का चयन किया। मेजरने आगे लिखा कि वास्तविक हमले से कमांडोज घबराए नहीं थे, लेकिन एलओसी पर चढ़ाई वाले रास्ते को पार करते हुए लौटना बहुत कठिन था।
बता दें कि इस किताब को शिव अरूर और राहुल सिंह ने लिखा है, जिसे पेंग्विन इंडिया ने प्रकाशित किया है। इसमें सर्जिकल स्ट्राइक की 14 कहानियों को शामिल किया गया है, जो भारतीय सैनिकों के अदम्य साहस और पराक्रम के बारे में बताती हैं। इसमे मेजर ने कई बड़े खुलासे किए हैं।